1 мільён беларускіх рублёў за друкаваньне нумару на рахунак друкарні перавяла прыватная фірма. Літаральна праз гадзіну судзьдзя Анатоль Савіч, які 2 жніўня аштрафаваў газэту, склікаў паседжаньне суду й а 20-ай гадзіне прыняў рашэньне спагнаць пералічаны мільён на пагашэньне штрафу. Галоўны рэдактар і выдавец Павал Жук, камэнтуючы сытуацыю, заявіў Рацыі: Гэта ўсё выглядае на сталінскія часы - па загадзе склікаецца судовая тройка, якая прымае прадказальнае рашэньне.